als_Latn dik_Latn sag_Latn
Njësitë speciale të Policisë së Kosovës -ROSU – kanë zbarkuar në Leposaviç si pasojë e incidenteve të përsëritura në fushën e sigurisë.
Pjesëtarët e njësitit për reagim të shpejtë po qarkullojnë në rrugët e komunës më veriore në vend.
Lajmin e ka konfirmuar edhe zëvendëskomandanti i Policisë së Kosovës në veri të vendit, Besim Hoti.
Sipas tij, prania e njësive speciale është shtuar në këtë pjesë pas incidenteve të dhunshme mes serbëve lokalë.
Aktualisht, në Leposaviç është duke mbretëruar një gjendje e tensionuar pas konflikteve mes serbëve të atjeshëm si pasojë e përçarjeve të thella politike.
Kryetari i Partisë së Serbëve të Kosovës, Aleksandër Jabllanoviç, ka marrë kërcënime me jetë nga rivalët e tij të Listës Serbe, por edhe pjesëtarë të ish-strukturave ilegale serbe.
Me gjithë urdhrat e Beogradit që serbët të garojnë në zgjedhjet parlamentare të 11 qershorit me një listë të vetme, përçarja tashmë është një fakt i kryer.
als_Latn als_Latn als_Latn als_Latn als_Latn als_Latn als_Latn